Melléklet a ……/2014. számú Képviselő-testületi határozathoz
SZERZŐDÉS
amely létrejött egyrészről Kiskőrös Város Önkormányzata (székhely: 6200 Kiskőrös, Petőfi S. tér 1., statisztikai számjel: 15724784-8411-321-03, törzskönyvi azonosító szám: 724782, adószám: 15724784-2-03, képviseli: Domonyi László Mihály polgármester) mint kötelezett és a szolgáló telek tulajdonosa;

másrészről Vaszari László (szül. név: Vaszari László, szül. hely, idő: Kecskemét, 1948.06.01., an.: Bóna Margit Ilona, személyi azonosító jel: 1-480601-0882) 6000 Kecskemét, Egyetértés út 18. szám alatti lakos mint az uralkodó telek birtokosa, a szolgalom-jogosultja;
harmadrészről a PROMT-AUTÓJAVÍTÓ Szolgáltató és Kereskedelmi Bt. (székhely: 6200 Kiskőrös, Petőfi út 108., cégjegyzékszám: Cg. 03 06 106851, statisztikai számjel: 20509532-4520-212-03, adószám: 20509532-3-03, képviseli: Torgyik Tiborné üzletvezetésre jogosult tag) mint az uralkodó telek birtokosa, a szolgalom-jogosultja (a továbbiakban együttesen: Szerződő Felek) között az alulírott napon és helyen, az alábbi feltételekkel:
1. A Szerződő Felek szomszédos ingatlanok tulajdonosai, a kötelezett a Kiskőrös belterületi 4360/8 helyrajzi számon nyilvántartott, 9576 m2 alapterületű ingatlan (szolgáló telek) kizárólagos tulajdonosa, Vaszari László a szomszédos Kiskőrös belterületi 4361/4 helyrajzi számon nyilvántartott kivett beépítetlen terület megjelölésű 4703 m2 nagyságú ingatlan (I. sz. uralkodó telek) kizárólagos tulajdonosa, a Promt-Autójavító Bt. a szomszédos 4360/2 helyrajzi számon nyilvántartott kivett beépített terület megjelölésű 2149 m2 nagyságú ingatlan (II. sz. uralkodó telek) kizárólagos tulajdonosa.
2. Mivel az uralkodó telkek közútról nem vagy nem megfelelően közelíthetők meg, ezért a Szerződő Felek megállapodnak abban, hogy az I. és II. sz. uralkodó telek mindenkori birtokosát átjárási szolgalom illeti meg. Az átjárást gyalogos és gépjármű közlekedésre használhatják, a mellékelt és jelen szerződés elválaszthatatlan részét képező 16/445/2014. számú záradékolt változási vázrajzban foglalt mértékben, parkolás céljára.
3. A Szerződő Felek megállapodnak abban, hogy a vázrajzon II. számmal megjelölt területen – külön megállapodás alapján, a megfelelő hatósági engedélyek birtokában – út létesül. A szolgalom alapításának ellenszolgáltatása az említett út létesítése azzal, hogy a szolgalom bármely okból beálló megszűnése esetén a szolgalom jogosultja költségei megtérítését nem követelheti.
4. Tekintettel arra, hogy a vázrajzon II. számmal megjelölt, 373 m2 nagyságú területet mind a szolgáló telek, mind az uralkodó telkek mindenkori birtokosai használják, a fenntartás költségei és megszűnés esetén az eredeti állapot helyreállításának költségei a Szerződő Feleket 1/3-1/3-1/3 arányban terhelik.
5. Tekintettel arra, hogy a vázrajzon III. számmal megjelölt, 182 m2 nagyságú területet kizárólag a II. sz. uralkodó telek mindenkori birtokosa használja, a fenntartás költségei és megszűnés esetén az eredeti állapot helyreállításának költségei is őt terhelik.
6. A Szerződő Felek megállapodnak a telki szolgalmi jog létesítéséhez szükséges birtokátruházásban, oly módon, hogy a szolgáló telek mindenkori birtokosa a szolgalom-jogosultak számára a telkekre való bejutást lehetővé teszi. Az átjárási szolgalom gyakorlását a jogosultak jelen szerződés aláírásának napjától gyakorolhatják. A szolgalmi jogok alapításával kapcsolatos valamennyi költséget a jogosultak viselik, egymás közt egyenlő arányban, egyben megilleti őket a szolgalmi jogok ingatlan-nyilvántartási bejegyeztetésének joga is. 
7. Kiskőrös Város Önkormányzata kijelenti, hogy Magyarországon székhellyel rendelkező jogi személy, belföldi helyi önkormányzat, Vaszari László kijelenti, hogy magyar állampolgár, a Promt-Autójavító Bt. kijelenti, hogy Magyarországon bejegyzett gazdasági társaság és egyben a nemzeti vagyonról szóló 2011. évi CXCVI. törvény szerinti átlátható szervezet.
8. A Szerződő Felek közösen kérik a T. Kiskőrösi Járási Hivatal Járási Földhivatalától, egyben feltétlen és visszavonhatatlan hozzájárulásukat, valamint bejegyzési engedélyüket adják ahhoz, hogy a szerződés 1. pontjában meghatározott I. és II. uralkodó telek mindenkori birtokosa javára, a szerződés elválaszthatatlan részét képező 16/445/2014. számú záradékolt változási vázrajz alapján a szolgáló telek természetben meghatározott részére a Polgári Törvénykönyvről szóló 2013. évi V. törvény (a továbbiakban: Ptk.) 5:161. § (1) bekezdése alapján a telki szolgalmi jogot mint átjárási szolgalmat az ingatlan-nyilvántartásba bejegyezzék az alábbiak szerint:
· a Kiskőrös belterületi 4360/8. hrsz-on nyilvántartott ingatlan terhére, a Kiskőrös belterületi 4360/2. és 4361/4. hrsz-ú ingatlan mindenkori birtokosa javára a vázrajzon II. számmal megjelölt 373 m2 nagyságú területre az ingatlan-nyilvántartásba telki (átjárási) szolgalmi jog kerüljön bejegyzésre;
· a Kiskőrös belterületi 4360/8. hrsz-on nyilvántartott ingatlan terhére, a Kiskőrös belterületi 4360/2. hrsz-ú ingatlan mindenkori birtokosa javára a vázrajzon III. számmal megjelölt 182 m2 nagyságú területre az ingatlan-nyilvántartásba telki (átjárási) szolgalmi jog kerüljön bejegyzésre.
9. A Szerződő Felek tudomással bírnak arról, hogy jogi személynek, az ingatlan-nyilvántartásba bejegyezhető jogra ügyleti képességgel bíró jogi személyiséggel nem rendelkező szervezetnek a bejegyzési kérelemhez képviseleti jogának igazolására cégkivonat, cégmásolat vagy bírósági nyilvántartási adatokról szóló kivonat 30 napnál nem régebbi eredeti vagy közjegyző által hitelesített másolati példányát, a közjegyzőkről szóló 1991. évi XLI. törvény 136. § (1) bekezdés i) pontja szerinti közjegyzői tanúsítványt a cégbíróság vagy a törvényszék által vezetett közhiteles nyilvántartás tartalmáról, és - cég esetében - aláírási címpéldányt kell csatolnia.
10. A Szerződő Felek meghatalmazzák dr. Urbán Gábort, Kiskőrös Város Önkormányzatának jogtanácsosát jelen szerződés elkészítésére és ellenjegyzésére azzal, hogy a szolgalmi jog ingatlan-nyilvántartásba való bejegyeztetés kötelezettsége az uralkodó telkek tulajdonosait terheli.
11. A Szerződő Felek kijelentik, hogy a jelen szerződésben nem szabályozott kérdésekben a Polgári Törvénykönyvről szóló 2013. évi V. törvény (a továbbiakban: Ptk.) vonatkozó rendelkezéseit – különösen a Ptk. 5:160–5:163. §-ait –, a nemzeti vagyonról szóló 2011. évi CXCVI. törvény és az önkormányzati vagyonról, a vagyon hasznosításáról szóló 26/2012. (XII.19.) önk. rendelet vonatkozó rendelkezéseit tekintik irányadónak.

A Szerződő Felek egyezően kijelentik, hogy egyéb kérdéseket rögzíteni nem kívánnak, a jogügylettel kapcsolatos tájékoztatást megértették, a szerződés tartalmát, mint tényvázlatot is elfogadják. A szerződés hét eredeti példányban készült, melyet a felek elolvasás után, mint akaratukkal mindenben megegyezőt jóváhagyólag aláírtak.

Kiskőrös, 2014. ................................

 uralkodó telek tulajdonosa
Ellenjegyzem 2014. .............. hónap ............ napján:
dr. Urbán Gábor jogtanácsos (székhely: Kiskőrös, Petőfi S. tér 1.) a Kecskeméti Törvényszék által .....-es szám alatt nyilvántartásba vett .............-os igazolványszámon.

